છેલ્લા ઘણા સમયથી અમદાવાદ શહેરમાં ઘરફોડ ચોરીના બનાવોમાં નોંધપાત્ર વધારો થયો છે ત્યારે વધુ બે બનાવો શહેરના સોલા અને ઘાટલોડિયા પોલીસ સ્ટેશનમાં ઘરફોડ ચોરીની વધુ બે ફરિયાદ નોંધવામાં આવી છે. જેમાં શાહીબાગ અનનોલ રેસિડેન્સી માં રહેતા શૈલેષ શાહે ઘાટલોડિયા પોલીસ સ્ટેશનમાં ફરિયાદ નોંધાવી છે કે તેમના ભાઈ સમીરનું એક ઘર મૅમનગર તીર્થનગરમાં આવેલું છે અને તે કોઈ સામાજિક કામ માટે ગત 10 તારીખથી પરિવાર સાથે બહાર ગામ ગયા હતા. આ દરમિયાન સમીરના પાડોશીએ સમીરને ફોન કર્યો હતો કે તેમના મકાનનો પાછળનો દરવાજો અને એક રૂમ ની બારી તૂટેલી છે જેથી સમીરે તેમના ભાઈ શૈલેષ ને ફોન કરી ઘરે જઈ તપાસ કરવાનું કહ્યું હતું અને શૈલેશે તપાસ કરતા જોયું તો માસ્ટર બેડરૂમ માં બધો જ સામાન અસ્તવ્યસ્ત હતો અને તિજોરી માંથી સોના ચાંદીના દાગીના , ભગવાનની પૂજાના ચાંદી ના વાસણો, ઘડિયાળ સહિત કુલ રૂપિયા 7.80 લાખ ની મતા ગાયબ હતી.